Varšuvos centrinė geležinkelio stotis

Varšuvos centrinė geležinkelio stotis (, nuo 2019 m. oficialiai Dworzec Centralny im. Stanisława Moniuszki) – pagrindinė Varšuvos miesto geležinkelio stotis, įkurta miesto centre, Aleje Jerozolimskie gatvėje. Įrengta po žeme, yra 4 peronai ir 8 keliai, kuriuose stoja vietiniai bei tarptautiniai traukiniai. Šalia stoties yra ir autobusų stotis, taip pat „Złote Tarasy“ prekybos centras. Nors yra centrinė stotis, tačiau nėra geležinkelio mazgas – tokie yra už 4 km į šiaurės rytus yra Varšuvos rytinė geležinkelio stotis, už 3 km į vakarus – Varšuvos vakarinė geležinkelio stotis.

 Istorija 

Modernizmo dizaino stotis pastatyta ekonominio augimo metu 1975 m. Ji pakeitė iki tol veikusią, bet pasenusią Varšuvos pagrindinę geležinkelio stotį. Statybos vyko su nesklandumais, tačiau buvo labai pasistengta, kad stotis būtų atidaryta TSKP generalinio sekretoriaus L. Brežnevo vizito Varšuvoje metu. Vėliau išaiškėjo nemažai statybinio broko.How political revolutions shaped Warsaw’s postwar architecture. 2015-02-06, Ft.com (tikrinta 2024-08-17).

Ruošiantis 2012 m. Europos futbolo čempionatui stotis buvo renovuota. 2019 m. stočiai suteiktas lenkų kompozitoriaus S. Moniuškos vardas – tais metais buvo švenčiamos kompozitoriaus 200-osios gimimo metinės.Dworzec Centralny będzie nosił imię Stanisława Moniuszki. 2018-12-28, Rdc.pl (tikrinta 2024-08-17).

 Šaltiniai 

Kategorija:Varšuvos miesto geležinkelio stotys